A szerződéses összeg a megtakarítást, a betéti kamatokat, a lakástakarék által adott bónuszt és a megtakarításhoz igényelt lakáshitelt tartalmazza. Ha a megtakarítási időszak végén úgy döntesz, hogy csak a megtakarítási részt kéred (megtakarítás+kamatok+bónusz), a lakáskölcsönre pedig nincs szükséged, akkor a szerződéses összegnél annyival kevesebbet kapsz. Mivel szerződéskötéskor pontosan meg van határozva minden részösszeg, ezért előre tudod tervezni, hogy mennyi pénzed lesz összegyűjtve a megtakarítási idő végén. Ugyanakkor a lakáskölcsön sem jár automatikusan, a hiteligénylési folyamat során pozitív hitelbírálat után kaphatod meg a kölcsönt.